Yuran Məmmədov

Yuran Məmmədov (tam adı:Məmmədov Yuran Əli oğlu;) — rəssam

 Həyatı 

Məmmədov Yuran Əli oğlu 1934-cü il 15 apreldə  Naxçıvan şəhərində anadan olmuşdur.

 Ailəsi 

Qızı Günel Yuran rəssamdır. Moskvada yaşayır.

 Ölümü 

18 iyun 1984-cü ildə Riqada vəfat etmişdir. Naxçıvanda dəfn edilib.
 Təhsili 
1955-ci ildə Əzim Əzimzadə adına Bakı Rəssamlıq Akademiyasını,1960-cı ildə Leninqradda İ.Y.Repin adına Rəssamlıq Akademiyasını bitirmişdir.

 Yaradıcılığı 
 Sənət yaradıcılığı 

Protret, natürmort, tematika kompozisiyalı tablolar ( "Haçadağ", "Batabat", "Əlincə qalası", "Vayxır kəndi", "Araz", "Şahbuz mənzərələri", "Naxçıvanda bahar", "Bizim ailə", "Vətən uğrunda" və s.) yaratmışdır. 18 ildən çox Cəlil Məmmədquluzadə adına Naxçıvan Dövlət Musiqili Dram Teatrında quruluşuçu rəssam  işləmiş, onlarla tamaşaya ["Ölülər", "Dəli Yığıncağı" Cəlil Məmmədquluzadə), "Oqtay Eloğlu" (Cəfər Cabbarlı), "Yağışdan çıxdıq, yağmura düşdük" (Nəcəf bəy Vəzirov), "Sənsiz" Şıxəli Qurbanov, "Günəş" (Hüseyn Razi), "Alınmaz qala" (Həsən Elsəvər), "Toros canavarları" (Əziz Nesin), "Ağır cəza" R.Kauqver) və s.] tərtibat vermişdir.

 Sərgiləri 

Naxçıvanda,Bakıda Leninqradda (indiki Sankt-Peterburq), Baltikyanı respublikalarda fərdi sərgiləri keçirilmişdir. Əsərləri Rauf Mustafayev adına Azərbaycan Dövlət İncəsənət Muzeyində, Naxçıvan Dövlət Tarix Muzeyində və s. muzeylərdə saxlanılır.

 Xatirəsinə həsr olunmuş sərgilər 
2004- cü ildə Azərbaycan Respublikası Mədəniyyət Nazirliyi və Rəssamlar İttifaqının təşkilatçılığı ilə Bakıda Vəcihə Səmədova adına sərgi salonunda 70 illik yubileyi münasibətilə anım günü və əsərlərinin sərgisi keçirilmişdir.

2005-ci ildə rəssamın Moskvada Dekorativ-Tətbiqi İncəsənət Muzeyində “Narın rəngi”, 2010-cu ildə Krokus-Ekspoda “Üslub və müasirlik”, 2012-ci ildə Mərkəzi Rəssamlar Evində “Tütək səsi”, 2013-cü ildə “ Səmanın ənginliyində” adlı sərgiləri keçirildimişdir.2014-cü ilin iyun ayında rəssamın 80 illik yubileyi münasibətilə Moskvada və Bakıda əsərlərinin fərdi sərgiləri açılmışdır.

 Mənbə 


 İstinadlar 

Kateqoriya:Azərbaycanlı rəssamlar
Kateqoriya:15 apreldə doğulanlar
Kateqoriya:1934-cü ildə doğulanlar
Kateqoriya:Naxçıvanda doğulanlar
Kateqoriya:18 iyulda vəfat edənlər
Kateqoriya:1984-cü ildə vəfat edənlər
Kateqoriya:Riqada vəfat edənlər
Kateqoriya:Naxçıvanda dəfn olunanlar
Kateqoriya:Ürək çatışmazlığından ölənlər